Matteo Ciacci

Matteo Ciacci (sündinud 5. mail 1990) on San Marino poliitik, kes oli 1. aprillist kuni 1. oktoobrini 2018 üks kahest San Marino kaptenregendist. Ametisse astudes oli ta 27-aastane ehk noorim ametis olev riigipea kogu maailmas.

Ciacci lõpetas 2009. aastal tehnikakeskkooli, spetsialiseerudes informaatikale. Aastatel 2009–2014 õppis ta Urbino Ülikoolis õigusteadust ja lõpetas selle magistrikraadiga. Alates 2011. aastast on ta lisaks töötanud San Marino jalgpalliklubi FC Fiorentino mänedžerina ja rahvusringhäälingus San Marino RTV raadiokommentaatorina.Matteo Ciacci LinkedIn portaalis (vaadatud 7.04.2018)

Poliitikas on Ciacci osalenud juba 2009. aastast, aastatel 2009–2014 oli ta San Marino linnavolikogu liige. 2012. aastal oli Ciacci üks uue erakonna Movimento Civico 10 asutajaid, aastatel 2013–2017 oli ta ühtlasi selle erakonna koordinaator. Novembris 2016 valiti ta erakonna liikmena San Marino parlamenti ja alates jaanuarist 2017 on ta Movimento Civico 10 fraktsiooni esimees. Ta kuulub parlamendi rahanduskomisjoni, tervishoiukomisjoni ja organiseeritud kuritegevuse vastu võitlemise komisjoni.

1. aprillist kuni 1. oktoobrini 2018 oli ta koos Stefano Palmieriga San Marino kaptenregent ehk riigipea.Stefano Palmieri e Matteo Ciacci: le schede dei nuovi Capitani Reggenti San Marino TV, 14.03.2018 (vaadatud 7.04.2018)

Ciacci on kihlatud oma erakonnakaaslase Valentina Bolliniga, kes kuulub samuti San Marino parlamenti.

Viited

Kategooria:San Marino poliitikud
Kategooria:Sündinud 1990